**Povestea vieţii**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea, timpul şi iertarea

S-au aşezat la masa vieţii

Şi nu voiau ca supărarea

Să aibă într-un fel pretenţii.

Se supărase supărarea

Că n-a fost şi ea invitată.

Dar ea-şi pierdea mereu răbdarea,

N-a fost nicicând vreo cumpătată.

Iubirea a grăit întâia

Despre trăiri şi mari senzaţii,

Nevrând să-i stea pe cap mânia

Căci spune numai aberaţii.

Bătrânul timp, cu-a lui răbdare,

Chiverniseşte şi-o secundă.

Nu lasă totul la-ntâmplare

Şi nici minutul să se-ascundă.

Iertarea, fragedă făptură,

Se agaţă-n timp doar de iubire.

Nu are-n viaţă o măsură,

Doar dăruieşte fericire.

Nu ţine-n viaţă cont de toate,

Căci timpul ticăie la fel.

Iubeşte, iartă de se poate.

Trăieşte azi şi fă-ţi un ţel!